
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 65 

2 Μαρτίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του βιομηχανικού 
συγκροτήματος του πρώην βυρσοδεψίου «ΝΙΚΗ 
Α.Ε.» που βρίσκεται εντός του εγκεκριμένου ρυ¬ 
μοτομικού σχεδίου του δήμου Αθηναίων (Ν. Ατ¬ 
τικής) και καθορισμός ειδικών όρων και περιορι¬ 


σμών δόμησης. 1 

Αναγνώριση τμήματος αγροτικής οδού στην θέση «Ξα- 
ρίδες» εντός της κτηματικής περιφέρειας Κόκκινου 
Χωριού Δήμου Βάμου Νομού Χανίων, εκτός σχεδί¬ 
ου περιοχή, ως προϋφιστάμενη του 1923. 2 

Αναθεώρηση της με αρ. 7578/12.09.2005 απόφασης 
Νομάρχη Χανίων για την αναγνώριση και χαρα¬ 
κτηρισμό τμήματος του δρόμου, που συνδέει τους 
οικισμούς Κάτω με Πάνω Γαλατά, ως κύρια Δημο¬ 
τική οδός. 3 


ΑΠΟΦΑΣΕΙ Σ 

Αριθμ. 3798 (1) 

Χαρακτηρισμός ως διατηρητέου του βιομηχανικού συ¬ 
γκροτήματος του πρώην βυρσοδεψίου «ΝΙΚΗ Α.Ε.» 
που βρίσκεται εντός του εγκεκριμένου ρυμοτομικού 
σχεδίου του δήμου Αθηναίων (Ν. Αττικής) και καθο¬ 
ρισμός ειδικών όρων και περιορισμών δόμησης. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 «Γε¬ 
νικός Οικοδομικός Κανονισμός» (Α' 210) όπως το άρθρο 
αυτό αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «ΓΟΚ» και 
άλλες πολεοδομικές διατάξεις» (Α' 140). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα του 
π.δ/τος 63/2005 (Α' 98). 

3. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

3. Την από 16-6-2006 αίτηση Χρυσούλας Μ. Βιδάλη 
και Κυρ. Ν. Βιδάλη. 


4. Το υπ’ αριθμ. 301/25-2-2008 έγγραφο του Οργανι¬ 
σμού Ρυθμιστικού Σχεδίου και Προστασίας Περιβάλλο¬ 
ντος Αθήνας (αρ. πρωτ. ΥΠΕΧΩΔΕ 9018/27-2-2008). 

5. Το υπ’ αριθμ. 072649/28-3-2008 έγγραφο του Δήμου 
Αθηναίων - Δ/νση Σχεδίου Πόλεως - Τμήμα Ελαιώνα (αρ. 
πρωτ. ΥΠΕΧΩΔΕ 15328/8-4-2008). 

6. Την από 29-9-2008 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οι¬ 
κισμών του ΥΠΕΧΩΔΕ. 

7. Τις από 29-10-2008 αντιρρήσεις των ενδιαφερομέ¬ 
νων (αρ. πρωτ. ΥΠΕΧΩΔΕ 46216/29-10-2008 καθώς και 
τις από 9-2-2009 παρατηρήσεις της Δ/νσης Πολεοδο- 
μικού Σχεδιασμού - Τμήμα Παραδοσιακών Οικισμών του 
ΥΠΕΧΩΔΕ επί των ως άνω αντιρρήσεων. 

8. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

Α1. Χαρακτηρίζονται ως διατηρητέα τα κελύφη των 
κτιρίων του βιομηχανικού συγκροτήματος του πρώην 
βυρσοδεψίου «ΝΙΚΗ» που βρίσκονται εντός του εγκε¬ 
κριμένου ρυμοτομικού σχεδίου του Δήμου Αθηναίων 
(Ν. Αττικής) επί της οδού Ορφέως 174-176 (Ο.Τ. 47 Α) 
όπως φαίνονται στο σχετικό πρωτότυπο τοπογραφικό 
διάγραμμα σε κλίμακα 1:200 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 3798/2010 πράξη του και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

2. Ως διατηρητέα χαρακτηρίζονται τα αρχικά κτίρια 
καθώς και οι εναρμονιζόμενες με τα αρχικά κτίρια με¬ 
ταγενέστερες προσθήκες όχι όμως και τα στοιχεία ή 
προσκτίσματα, που τα αλλοιώνουν. 

Ο καθορισμός των στοιχείων ή προσκτισμάτων που 
αλλοιώνουν τα αρχικά κτίρια πραγματοποιείται από την 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στα πιο πάνω κτίρια που χαρακτηρίζονται ως δι¬ 
ατηρητέα απαγορεύεται κάθε αφαίρεση, αλλοίωση ή 
καταστροφή των επί μέρους αρχιτεκτονικών ή καλ¬ 
λιτεχνικών διακοσμητικών στοιχείων τους, πλην των 
στοιχείων για τα οποία επιβάλλεται η αφαίρεσή τους 
μετά από γνώμη της ΕΠΑΕ, ως μεταγενέστερα στοιχεία 
που θίγουν τα διατηρητέα κτίσματα. 

4. Επιτρέπεται η επισκευή, ο εκσυγχρονισμός των 
εγκαταστάσεων, η κατασκευή νέου φέροντα οργανι¬ 
σμού, η στατική ενίσχυση του υφιστάμενου και η εσωτε¬ 
ρική διαρρύθμιση των κτιρίων που χαρακτηρίζονται ως 
διατηρητέα, εφόσον δεν αλλοιώνεται ο γενικός αρχιτε¬ 
κτονικός χαρακτήρας του κάθε κτιρίου και δεν θίγονται 
τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα ως δι¬ 
ατηρητέα κτίρια. Επιτρέπονται μόνο οι περιορισμένων 
διαστάσεων επιγραφές που πληροφορούν για τη χρήση 
των χώρων των κτιρίων. 

6. Για οποιαδήποτε οικοδομική εργασία στο εξωτε¬ 
ρικό και εσωτερικό των διατηρητέων κτιρίων και στο 
χώρο που τα περιβάλλει καθώς και για την τοποθέτηση 
επιγραφών απαιτείται έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

7. Στο διατηρητέο συγκρότημα επιτρέπονται οι χρήσεις: 

Ξενώνες, ξενοδοχεία και λοιπές τουριστικές εγκατα¬ 
στάσεις, εμπορικά καταστήματα, γραφεία, τράπεζες, 
ασφάλειες, κοινωφελείς οργανισμοί, διοίκηση, εστια¬ 
τόρια, αναψυκτήρια, κέντρα διασκέδασης - αναψυχής, 
χώροι συνάθροισης κοινού (συμπεριλαμβανομένων των 
συνεδριακών κέντρων), πολιτιστικά κτίρια και εν γένει 
πολιτιστικές εγκαταστάσεις, κτίρια εκπαίδευσης, εγκα¬ 
ταστάσεις εμπορικών εκθέσεων. 

8. Για την εγκατάσταση των νέων χρήσεων ως ανω¬ 
τέρω και τη λειτουργία του κτιριακού συγκροτήματος 
απαιτείται η έκδοση υπουργικής απόφασης ειδικής ρύθ¬ 


μισης σύμφωνα με τις διατάξεις του άρθρ. 4 παρ. 2 του 
ν. 1577/1985 όπως ισχύει. 

Εάν η παραπάνω απόφαση προωθηθεί πριν από την 
κύρωση της πράξης εφαρμογής της περιοχής, απαιτεί¬ 
ται για την έκδοσή της η σύνταξη συμβολαιογραφικής 
πράξης παραχώρησης για να τεθεί σε κοινή χρήση το 
τμήμα της ιδιοκτησίας που αντιστοιχεί στην εισφορά σε 
γή σύμφωνα με τις κείμενες διατάξεις (ν. 1337/1983). 

Β. Ο αύλειος χώρος που το περιβάλλει και ο οποίος 
απομένει μετά την αφαίρεση της οφειλόμενης εισφο¬ 
ράς σε γη, όπως αυτός φαίνεται στο διάγραμμα της 
παρ. Α1, εντός της πολυγωνικής γραμμής με στοιχεία 
ΑΘΙΚΛΓΜΝΞΟΒΑ χαρακτηρίζεται ως ζώνη προστασίας 
αυτού, προκειμένου να λειτουργήσει ως αυτοτελής χώρος 
για την ανάδειξη του βιομηχανικού συγκροτήματος. 

Στην παραπάνω ζώνη προστασίας επιτρέπεται μόνον 
η εγκατάσταση στοιχείων υπαιθρίου αστικού εξοπλι¬ 
σμού (όπως φωτιστικά, καθιστικά, πράσινο κ.λ.π.) καθώς 
και η κατασκευή υπογείων χώρων στάθμευσης. 

Γ. Η παρούσα απόφαση δεν απαλλάσσει τους ιδιοκτήτες 
του ακινήτου από εκκρεμούσες υποχρεώσεις απορρέου- 
σες από την ένταξη του ακινήτου στο σχέδιο πόλης. 

Δ. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2010 

Η ΥΠΟΥΡΓΟΣ 

ΚΩΝΣΤΑΝΤΙΝΑ ΜΠΙΡΜΠΙΛΗ 

Για τεχνικούς λόγους στο σχεδιάγραμμα, 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ & ΚΛΙΜΑΤΙΚΗΣ ΑΛΛΑΓΗΣ 

Αριθμ. 16756 (2) 

Αναγνώριση τμήματος αγροτικής οδού στην θέση «Ξα- 
ρίδες» εντός της κτηματικής περιφερείας Κόκκινου 
Χωριού Δήμου Βάμου Νομού Χανιών, εκτός σχεδίου 
περιοχή, ως προϋφιστάμενης του 1923. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις του Ν. 2240/1994 (ΦΕΚ 153 Α') και τις 
διατάξεις του Ν. 2218/1994 Κωδ. Νομ. 

2. Το άρθρο 14 του Ν. 2273/1994 (ΦΕΚ 233 Α'). 

3. Τις διατάξεις του άρθρου 90 του Π.Δ. 63/2005 (ΦΕΚ 
98 Α'). 

4. Τ ις διατάξεις της παραγράφου 4 αρθ. 20 του από 17.7.1923 
Ν.Δ. «Περί Σχεδίων πόλεων και κομών του κράτους». 

5. Το αρθ. 10 του Ν. 3212/2003 (ΦΕΚ 308 Α') και την 
Εγκ. 5/04 (4490/29-1-2004). 

6. Το με αρ. 1256/2005 έγγραφο Δ.Ο.Κ.Κ. - Υ.ΠΕ.ΧΩ.Δ.Ε. 

7. Την από 5226/22-04-2009 αίτηση του Βογιατζάκη 
Γεωργίου προς την υπηρεσία μας για την αναγνώριση 
της αγροτικής οδού που διέρχεται βόρεια της ιδιοκτη¬ 
σίας του ως προϋφιστάμενη του 1923 και το συνημμένο 
σε αυτήν φάκελο που περιλαμβάνει: 

- Το από Αύγουστο 2009 τοπογραφικό διάγραμμα 
σε κλίμακα 1.500 του Αρχιτέκτωνα Μηχανικού Μιχάλη 
Κατσανεβάκη όπου αποτυπώνεται το παραπάνω αγρο¬ 
τεμάχιο, απόσπασμα χάρτη Γ.Υ.Σ. κλιμ. 1:5.000, φωτο¬ 
γραφίες πρόσφατης λήψης, αεροφωτογραφία του 1945 
και απόσπασμα ορθοφωτοχάρτη της Δ/νσης Γεωργίας 
όπου εμφανίζεται η υπόψη οδός. 


- Τ ις συμβολαιογραφικές πράξεις που αφορούν την υπό¬ 
ψη ιδιοκτησία: το με αρ. 36507/12-02-1936 ΑΜ=32759τ57/ 
05-03-1936 συμβόλαιο δωρεάς εν ζωή του συμβολαιογρά¬ 
φου Βάμου Ιωάννου Κουκλάκη, το με αρ. 400/09-07-1976 
ΑΜ=55802τ503/30-03-1978 συμβόλαιο αγοραπωλησίας 
της συμβολαιογράφου Βάμου Στέλλας Ξενάκη, το με αρ. 
26661/30-12-2008 συμβόλαιο δήλωσης αποδοχής κληρο¬ 
νομιάς της συμβολαιογράφου Χανίων Κων/νας. 

- Την με αρ. πρωτ. 4449/06-11-2009 βεβαίωση Δημάρ¬ 
χου Βάμου. 

8. Την με αρ. 5226/26-11-2009 εισήγηση της υπηρεσίας 
μας προς το ΣΧΟΠ Ν. Χανίων. 

9. Το υπ’ αρ. 15/2009 πρακτικό θέμα 4ο ΣΧΟΠ όπου 
γνωμοδοτεί θετικά σχετικά με την αναγνώριση της 
αγροτικής οδού, ως προϋφισταμένη του 1923. 

Αναγνωρίζουμε το τμήμα της αγροτικής οδού που 
ξεκινά από σημείο (Α) του επαρχιακού δρόμου Νο 45 
κατευθυνόμενη βορειοανατολικά διέρχεται βορείως της 
ιδιοκτησίας Βογιατζάκη Γεωργίου και καταλήγει στο 
σημείο (Β), όπως αποτυπώνεται στο συνημμένο από¬ 
σπασμα χάρτη Γ.Υ.Σ. κλιμ. 1:5.000, και συγκεκριμένα ση¬ 
μειώνεται με κόκκινο χρώμα και ορίζεται από τα σημεία 
(Α-Β), ως προϋφισταμένη του 1923. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 12 Φεβρουάριου 2010 
Ο Νομάρχης 

ΓΡΗΓΟΡΙΟΣ ΑΡΧΟΝΤΑΚΗΣ 

Αριθμ. 16759 (3) 

Τροποποίηση της υπ’ αριθμ. 7578/12.09.2005 απόφασης 
Νομάρχη Χανιών, αναφορικά με την αναγνώριση νέου 
οδικού τμήματος ως κύρια Δημοτική οδό και την προ¬ 
σθήκη αυτού στην ήδη αναγνωρισμένη κύρια δημοτι¬ 
κή οδό, που συνδέει τους οικισμούς κάτω και πάνω 
Γαλατά Ν. Χανίων. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις του από 24/31.5.85 Π.Δ/τος (ΦΕΚ 270/ 
Δ'/85) και ειδικότερα την παραγρ. 2 του άρθρου 1. 

2. Την υπ’ αριθμ. 7578/12.09.2005 απόφαση Νομάρχη 
Χανίων (ΦΕΚ ΔΊ 079/2005). 

3. Την με αριθμ. 87/2009 απόφαση του Δημοτικού Συμ¬ 
βουλίου του Δήμου Ν. Κυδωνιάς του Ν. Χανίων. 

4. Το με αριθμ. 15/2009 (θέμα 2ο) πρακτικό του Συμ¬ 
βουλίου Χ.Ο.Π. Ν. Χανίων. 

5. Τον Ν. 2218/1994 (ΦΕΚ 90/Α'/94), όπως συμπληρώθηκε 
με τον Ν. 2240/94 (ΦΕΚ 153/Α'/94) «Ιδρυση Νομαρχιακής 
αυτοδιοίκησης κ.λ.π.», αποφασίζουμε: 


1. Αναγνωρίζουμε σαν κύρια Δημοτική οδό, το οδικό τμή¬ 
μα Α-Ε που συνδέει τους οικισμούς Κάτω με Πάνω Γ αλατά, 
όπως περιγράφεται στο συνοδευτικό απόσπασμα χάρτη 
της Γ.Υ.Σ. (1:5.000) το θεωρημένο από την Προϊσταμένη της 
Δ/νσης Πολεοδομίας και Π.Ε. της Ν.Α. Χανίων. 

Το αναγνωρισμένο αυτό οδικό τμήμα αποτελεί συνέχεια 
της ήδη αναγνωρισμένης με την υπ’ αριθμ. 7578/12.09.2005 
απόφασης Νομάρχη Χανίων, κύριας Δημοτικής οδού κάτω 
- πάνω Γαλατάς Ν. Χανίων. 

2. Στην οδό αυτή έχουν εφαρμογή οι διατάξεις της 
παραγρ. 2 του άρθρου 1 του από 24/31.5.85 ΠΔ/τος (ΦΕΚ 
270/Δ785). 

3. Η απόφαση αυτή δεν προκαλεί δαπάνες σε βάρος 
του κρατικού προϋπολογισμού ούτε του προϋπολογι¬ 
σμού του Δήμου Ν. Κυδωνιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 3 Φεβρουάριου 2010 
Ο Νομάρχης 

ΓΡΗΓΟΡΙΟΣ ΑΡΧΟΝΤΑΚΗΣ 

